**INFORMATIVNI OBRAZAC**

**Upis djece u prvi razred osnovne škole na području Splitsko-dalmatinske županije, Ispostave Makarska za školsku godinu 2015./2016.**

provest će se prema **Planu upisa Ureda državne uprave u SDŽ**, Službe za društvene djelatnosti, Odjela za prosvjetu, kulturu, informiranje, sport i tehničku kulturu, sukladno odredbama članka 16. i 17. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 5/12., 16/12., 86/12., 94/13. i 152/14.), te članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (Narodne novine, broj 67/14.) u suradnji sa osnivačima osnovnih škola **(Grad Split, Grad Makarska, Splitsko-dalmatinska županija)** i osnovnim školama u SDŽ

**(Popis osnovnih škola u SDŽ s upisnim područjima).**

**Prijava školskih obveznika vršit će se elektronskim putem na obrascu PRIJAVA za predupis (link na kraju ovog obrasca)**

**u vremenu od 16. do 27. veljače 2015.**

Prijavu je potrebno izvršiti **prema upisnom području škole** objavljenim na web stranici Ureda državne uprave SDŽ i web stranicama osnovnih škola u SDŽ .

**Školski obveznici** su:

**-** djeca rođena **od 01. travnja 2008. do 31. ožujka 2009.,**

**-** djeca rođena **od 01. travnja 2009. godine do 31. prosinca 2009**. za koju roditelji,

odnosno staratelji žele ostvariti pravo na **prijevremeni upis** u prvi razred osnovne

škole,

- djeca kojima je za šk.god. 2014./15. rješenjem Ureda, Ispostave, **odgođen upis** u

prvi razred osnovne škole,

- djeca koja trebaju **privremeno oslobađanje od upisa** u prvi razred osnovne

škole

Učenik se prijavljuje za upis u školu prema prebivalištu, odnosno prijavljenom boravištu u školu kojoj pripada prema upisnom području.

Ako roditelj/staratelj dijete želi iz opravdanog razloga upisati u školu kojoj ne pripada prema upisnom području (cjelodnevni boravak ili neki drugi razlog), u postupku prijave prijavljuje prijavljuje školu kojoj pripada., gdje obavlja i provjeru spremnosti djeteta za upis, a nakon čega se javlja željenoj školi radi dogovora.

Nakon obavljene prijave djeteta Uredu**,** Ispostavi **roditelj/staratelj bit će obaviješten putem predškolskih ustanova o terminima testiranja djeteta i terminima zdravstvenih pregleda.**

Potrebna dokumentacija: OIB, preslik domovnice i rodnog lista (vrijede bez obzira na datum izdavanja), a škola ih može uz suglasnost roditelja pribaviti i elektronskim putem.

Za **PRIJEVREMENI UPIS** roditelj/ staratelj osim *prijave on line* podnosi i *zahtjev* Uredu državne uprave, Ispostavi Makarska na priloženom **Obrascu 6., do 31. ožujka 2015. godine,** uz koji dostavlja i mišljenje stručnog tima predškolske ustanove o psihofizičkom stanju djeteta.

**Za PRIVREMENO OSLOBAĐANJE OD UPISA u prvi razred (djeca sa težim oštećenjem zdravlja)**, roditelj/staratelj podnosi zahtjev Uredu državne uprave Ispostava Makarska na priloženom O**brascu 6.** Uz zahtjev prilaže i medicinsku dokumentaciju, te nalaz jedinstvenog tijela vještačenja.

**Obrazac 6**

Za područje Ispostave Makarska *zahtjev* se upućuje na adresu: Ured državne uprave, Služba za društvene djelatnosti, Ispostava Makarska, Obala kralja Tomislava 1. ili na protokol (soba 2. - prizemlje) zgrade Grada Makarske, odnosno u sobu 21. (II kat). Može i putem maila, ali je roditelj/staratelj u obvezi donijeti mišljenje predškolske ustanove, odnosno medicinsku dokumentaciju, te nalaz jedinstvenog tijela vještačenja

Postupak utvrđivanja psihofizičkog stanja djece radi upisa u prvi razred osnovne škole

**provodi se u osnovnoj školi kojoj dijete pripada prema upisnom području** u razdoblju od 31. ožujka do 15. lipnja 2015.

Škole Ispostave Makarska odredile su termine testiranja, te isto već dostavili Ispostavi, odnosno Uredu, kao što je i liječnica školske medicine dostavila okvirne termine liječničkog pregleda.

Ako se dijete upisuje u osnovnu školu kojoj ne pripada prema upisnom području, osnovna škola koju će dijete pohađati pisanim putem **će zatražiti** od osnovne škole kojoj dijete pripada prema upisnom području **mišljenje o psihofizičkoj spremnosti djeteta** za upis u prvi razred osnovne škole.

**PRIJAVA za predupis** djece – biti će aktivna sa danom 16. veljače 2015.